“กลุ่มแนวร่วมฯ-ราษฎร” นัดชุมนุมหน้าทำเนียบ 4 โมงเย็นวันนี้!
เพจ “กลุ่มแนวร่วมฯ-ราษฎร” โพสต์ข้อความนัดมวลชนรวมตัวจัดกิจกรรมหน้าทำเนียบ 4 โมงเย็นวันนี้ 
เพจ “กลุ่มแนวร่วมฯ-ราษฎร” โพสต์ข้อความนัดมวลชนรวมตัวจัดกิจกรรมหน้าทำเนียบ 4 โมงเย็นวันนี้ 
2 ก.ค. 2564

ผู้สื่อข่าวรายงานว่า เพจแนวร่วมธรรมศาสตร์และการชุมนุมและราษฎร โพสต์ข้อความนัดมวลชนรวมตัวจัดกิจกรรมหน้าทำเนียบรัฐบาล ในเวลา 16.00 น. วันนี้
โดยเพจแนวร่วมฯ ระบุว่า พ่อค้าแม่ขายผู้ (ไม่) ประกอบการทั้งหลาย หากมีสินค้าค้างสต็อกหรือเน่าเสีย เนื่องจากมาตรการของรัฐบาล เตรียมขยะของพวกท่านไปกระทำการ “สันติวิธี” กับ “ขยะ” ในทำเนียบรัฐบาล
ขณะที่เพจราษฎร นัดมวลชนรวมตัว แยกอุรุพงษ์ ในเวลา 16.00 น. ก่อนเดินเท้ามุ่งหน้าไปตามถนนพิษณุโลก จนถึงทำเนียบรัฐบาล เพื่อทำกิจกรรม #เปิดท้ายวันศุกร์ลุกไล่เผด็จการ
โดยแจ้งให้ผู้ร่วมเดินขบวนโปรดเตรียมร่างกายให้พร้อม สวมหน้ากากอนามัย พกแอลกฮออล์ล้างมือ และรักษาระยะห่างระหว่างกันอย่างเคร่งครัด อย่าลืมเตรียมน้ำดื่ม พกอุปกรณ์กันแดดกันฝนมาให้เต็มที่
เพจราษฎร ระบุว่า ในเมื่อพ่อค้าแม่ขายไม่ได้รับ (และไม่เคยได้รับ) การเยียวยาอย่างสมเหตุสมผล ราษฎรจึงต้องออกมาเดินขบวนส่งเสียงให้รัฐบาลประยุทธ์รับรู้ และเปิดพื้นที่ให้ทุกคนที่เดือดร้อนมาตั้งแผงขายของให้พวกคณะรัฐมนตรีที่กินๆ นอน ๆ บนกองภาษีได้เห็นกันชัดๆ หน้าทำเนียบรัฐบาล